A4-0257/97

Ψήφισμα σχετικά με την ετήσια έκθεση της Επιτροπής: «Ίσες ευκαιρίες για τις γυναίκες και τους άνδρες στην Ευρωπαϊκή Ένωση 1996" (COM(96)0650 - C4-0084/97)

Το Ευρωπαϊκό Κοινοβούλιο,

- έχοντας υπόψη την ετήσια έκθεση της Επιτροπής (COM(96)0650 - C4-0084/97),

- έχοντας υπόψη το Τέταρτο Μεσοπρόθεσμο Πρόγραμμα Δράσης της Κοινότητας για τις ίσες ευκαιρίες γυναικών και ανδρών (1996-2000) ((ΕΕ L 335 της 30.12.95, σελ. 37)) και τη γνωμοδότησή του της 17ης Νοεμβρίου 1995 για το ίδιο θέμα ((ΕΕ C 323 της 4.12.95, σελ. 167)),

- έχοντας υπόψη την πλατφόρμα δράσης που προέκυψε από την Τέταρτη Παγκόσμια Διάσκεψη για τις Γυναίκες στο Πεκίνο το 1995,

- έχοντας υπόψη τη δήλωση των Αθηνών για τις «γυναίκες στην εξουσία» του Νοεμβρίου 1992 και τη Χάρτα της Ρώμης «Γυναίκες για την Ανανέωση της Πολιτικής και της Κοινωνίας» που ενέκριναν οι γυναίκες υπουργοί το Μάιο του 1996,

- έχοντας υπόψη την έκθεση της Επιτροπής για τα δικαιώματα της γυναίκας και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών και της Επιτροπής Απασχόλησης και Κοινωνικών Υποθέσεων (A4-0257/97),

Α. λαμβάνοντας υπόψη ότι δεδηλωμένος στόχος της ετήσιας έκθεσης για τις ίσες ευκαιρίες είναι να καταστεί ευρύτερα γνωστή η κοινωνική πολιτική για τις ίσες ευκαιρίες και να προωθηθεί ο διάλογος για τις μελλοντικές στρατηγικές σ' αυτόν τον τομέα,

Β. λαμβάνοντας υπόψη ότι η ΕΕ διαδραμάτισε πρωταρχικό ρόλο στην Παγκόσμια Διάσκεψη του Πεκίνου για τις Γυναίκες και ότι έχει τώρα την ευκαιρία να παγιώσει αυτή τη θέση, πρωταγωνιστώντας στην εφαρμογή των 12 στρατηγικών στόχων της πλατφόρμας δράσης,

Γ. λαμβάνοντας υπόψη ότι το Ευρωπαϊκό Συμβούλιο του Έσσεν και της Μαδρίτης αναγνώρισαν τη μεγάλη σημασία της προώθησης των ίσων ευκαιριών ανδρών και γυναικών,

Δ. λαμβάνοντας υπόψη ότι η σπουδαιότητα της ισότητας ευκαιριών αναγνωρίστηκε στη νέα Συνθήκη του Άμστερνταμ με τις προσθήκες στα άρθρα 2 και 3 σχετικά με τις γενικές αρχές δράσης της Ένωσης, στο άρθρο 119 σχετικά με την ισότητα των αμοιβών και την προσθήκη νέου άρθρου 6α σχετικά με την καταπολέμηση των διακρίσεων λόγω φύλου,

Ε. λαμβάνοντας υπόψη ότι η έννοια της δημοκρατικής ισονομίας μεταξύ ανδρών και γυναικών θα έπρεπε να γίνει πράξη προκειμένου να ταυτισθούν καλύτερα οι πολίτες με τη δημοκρατική διαδικασία και τις πολιτικές δομές,

ΣΤ. λαμβάνοντας υπόψη τη Χάρτα της Ρώμης που καταλήγει σε σχέδιο δράσης όσον αφορά τη συμμετοχή των γυναικών στη διαδικασία λήψης αποφάσεων, όχι μόνο στην πολιτική και στη δημόσια διοίκηση, αλλά και στη δικαιοσύνη, τη δημόσια υγεία, τον οικονομικό τομέα, την εκπαίδευση και τους κοινωνικούς εταίρους,

Ζ. λαμβάνοντας υπόψη ότι, παρά την όλο και μεγαλύτερη παρουσία γυναικών στην αγορά εργασίας, συνεχίζουν να υφίστανται συστήματα διαχωρισμού των γυναικών στο πλαίσιο των οικονομικών τομέων και των ομάδων δραστηριοτήτων, ότι επομένως οι γυναίκες συχνά περιορίζονται σε άτυπες εργασιακές θέσεις ή σε κατ' οίκον δραστηριότητες και ότι είναι σε μεγαλύτερο βαθμό εκτεθειμένες στην ανεργία σε σύγκριση με τους άνδρες συναδέλφους τους,

Η. λαμβάνοντας υπόψη ότι η διαφορά της αμοιβής ανδρών και γυναικών παραμένει κατά μέσον όρο της τάξης του 30%, παρά τη νομοθεσία της ΕΚ και τις εθνικές νομοθεσίες[semigr ] λαμβάνοντας υπόψη ότι ο κώδικας δεοντολογίας της Επιτροπής όσον αφορά την ίση αμοιβή για ίση εργασία προβλέπει ένα πρότυπο για τους εργοδότες για την εφαρμογή και την υλοποίηση της ίσης αμοιβής ανδρών και γυναικών,

Θ. λαμβάνοντας υπόψη ότι μόνον μία μικρή μειοψηφία των αυτοαπασχολουμένων και των μικροεπιχειρηματιών είναι γυναίκες,

Ι. λαμβάνοντας υπόψη ότι οι κοινωνικοί εταίροι κατέληξαν πρόσφατα σε ένα σχέδιο συμφωνίας όσον αφορά την εργασία μειωμένου χρόνου, το οποίο θα μπορούσε να έχει σημαντικότατη επίδραση στις γυναίκες, δεδομένου ότι αποτελούν το 83% των απασχολουμένων με μειωμένο ωράριο και ότι, για τον λόγο αυτόν, πολλές έχουν υποστεί έμμεσες διακρίσεις,

ΙΑ. λαμβάνοντας υπόψη ότι ο συνδυασμός εργασίας και οικογενειακής ζωής είναι ένα πρόβλημα τόσο για τους άνδρες όσο και για τις γυναίκες και ότι τούτο δεν αφορά μόνο τη φροντίδα των παιδιών, αλλά και τη φροντίδα άλλων εξαρτωμένων ατόμων, όπως είναι οι ηλικιωμένοι, οι άρρωστοι ή ανάπηροι συγγενείς, καθώς και ζητήματα που αφορούν τον τρόπο ζωής,

ΙΒ. λαμβάνοντας υπόψη ότι τα μέτρα που βοηθούν τους εργαζομένους να συνδυάζουν την εργασία και την οικογενειακή ζωή έχει αποδειχθεί ότι βελτιώνουν την παραγωγικότητα και μειώνουν τις πρόωρες αποχωρήσεις,

Η ετήσια έκθεση

1. επιδοκιμάζει ένθερμα αυτήν την πρώτη ετήσια έκθεση η οποία θα αποτελέσει ένα ιδιαίτερα χρήσιμο μέσο για την παρακολούθηση των εθνικών και κοινοτικών πολιτικών σε θέματα ισότητας των ευκαιριών[semigr ]

2. εκφράζει τη λύπη του για την έλλειψη εκτιμήσεων και ανάλυσης σε αυτήν την πρώτη ετήσια έκθεση[semigr ]

3. ζητεί από την Επιτροπή να ενισχύσει τον «στρατηγικό» χαρακτήρα μιας τέτοιας έκθεσης χαράσσοντας, παράλληλα προς τις οδηγίες του πολυετούς προγράμματος, συγκεκριμένες γραμμές δράσης για το επόμενο έτος εντός της ίδιας έκθεσης[semigr ]

4. εκφράζει τη λύπη του για το γεγονός ότι πολλά και σημαντικά θέματα όσον αφορά τις ίσες ευκαιρίες ανδρών και γυναικών δεν περιλαμβάνονται στην ετήσια έκθεση, ιδίως δε η βία κατά των γυναικών, οι γυναίκες, η υγεία και το περιβάλλον, καθώς και η Διακυβερνητική Διάσκεψη[semigr ]

5. ζητεί από την Επιτροπή να περιλάβει στην επόμενη ετήσια έκθεση:

- συστηματικότερη εξέταση των εξελίξεων κατά τον εξεταζόμενο χρόνο,

- περισσότερα παραδείγματα από τα κράτη μέλη,

- ένα γλωσσάριο ορολογίας για τον τομέα των ίσων ευκαιριών,

- εκτενέστερη ανάλυση των θεμάτων, ούτως ώστε η έκθεση να αποτελέσει τη βάση διαλόγου για τη μελλοντική στρατηγική[semigr ]

6. συνιστά να δοθεί ιδιαίτερη έμφαση κατά την προσεχή ετήσια έκθεση στις πιθανές συνέπειες της διεύρυνσης της ΕΕ, συμπεριλαμβανομένου ενός απολογισμού των ίσων ευκαιριών σε κάθε μία από τις χώρες που ζητούν να ενταχθούν, με αναφορές στο κοινοτικό κεκτημένο[semigr ]

Mainstreaming (ένταξη της διάστασης της ισότητας σε όλες τις πολιτικές ΕΕ)

7. θεωρεί ότι το mainstreaming και η προώθηση ίσων ευκαιριών για τα δύο φύλα πρέπει να συνοδεύεται από θετική δράση για την προώθηση των γυναικών στους τομείς όπου ιδιαιτέρως μειονεκτούν[semigr ]

8. ζητά από την Επιτροπή να παρουσιάζει ετήσια έκθεση προόδου επί της αρχής του mainstreaming ως μέρους της Ετήσιας Έκθεσης για την Ισότητα Ευκαιριών[semigr ]

9. καλεί την Επιτροπή να διατυπώσει κατευθυντήριες γραμμές για τις νομοθετικές προτάσεις της ΕΕ όσον αφορά τις επιπτώσεις τους στην ισότητα των δύο φύλων, σύμφωνα με τις δηλώσεις για τις συνέπειες αυτές που αποτελούν ήδη παραρτήματα πολλών προτάσεων της Επιτροπής[semigr ]

10. ζητεί από την Επιτροπή, το Συμβούλιο και τα κράτη μέλη να ασκήσουν μεγαλύτερο έλεγχο όσον αφορά την εφαρμογή της αρχής του mainstreaming σε όλες τους τις δράσεις και πολιτικές[semigr ]

11. θεωρεί ότι οι στατιστικές και τα στοιχεία για τα δυο φύλα αποτελούν βασικό εργαλείο για την πρόοδο προς τον στόχο της ισότητας και την προώθηση του mainstreaming, με την αξιολόγηση των διαφορετικών αποτελεσμάτων των διαφόρων πολιτικών για τις γυναίκες και τους άνδρες, ιδίως σε τομείς που προηγουμένως εθεωρούντο ανεξάρτητοι από το φύλο[semigr ] θεωρεί απαραίτητο τον καθορισμό συγκρίσιμων δεικτών, διαδικασιών ανάλυσης και πληροφοριών προκειμένου να καταστεί δυνατή η ορθή αξιολόγηση των κοινοτικών προγραμμάτων σε θέματα ισότητας[semigr ]

12. ζητεί να αναγνωρισθεί, στο πλαίσιο του επομένου πολυετούς προγράμματος για τα στατιστικά στοιχεία, η σημασία των ίσων ευκαιριών ανδρών και γυναικών με την ανάπτυξη στατιστικών μεθόδων που θα αίρουν τις διακρίσεις που βασίζονται στο φύλο σε όλους τους σημαντικούς τομείς της πολιτικής[semigr ]

13. καλεί την Ευρωπαϊκή Επιτροπή να δημιουργήσει τις απαραίτητες δομές, και να προβλέψει τα απαιτούμενα οικονομικά μέσα για την εφαρμογή του mainstreaming[semigr ]

14. θεωρεί ότι πρέπει να συνεχιστεί η ενσωμάτωση της αρχής της ισότητας των ευκαιριών στα διαρθρωτικά ταμεία, η οποία άρχισε με τη μεταρρύθμιση του 1993. Επιμένει ειδικότερα ότι πρέπει, στο πλαίσιο της μελλοντικής μεταρρύθμισης των ταμείων αυτών, να προχωρήσει η διαδικασία του mainstreaming μέσω της ενίσχυσης της «οριζόντιας» προσέγγισης των δράσεων που χρηματοδοτούνται από τα κράτη μέλη και να διατηρηθεί μία ειδική κοινοτική πρωτοβουλία που θα συμβάλει στην ισότητα των ευκαιριών ανάμεσα στους άνδρες και τις γυναίκες[semigr ]

15. παρατηρεί ότι η πρόοδος που σημειώθηκε από τις δράσεις που χρηματοδοτήθηκαν από το ΕΚΤ σε θέματα κατάρτισης ευνοεί την πρόσβαση των γυναικών στην αγορά εργασίας, αφορά όμως κυρίως θέσεις εργασίας «παραδοσιακά γυναικείες»[semigr ] ζητεί, κατά συνέπεια, από την Επιτροπή να δώσει προτεραιότητα στις δράσεις κατάρτισης με τις οποίες θα μπορέσει να παύσει η διάκριση την οποία υφίστανται οι γυναίκες στην αγορά εργασίας[semigr ]

16. δεσμεύεται να διερευνήσει τρόπους για την προώθηση του mainstreaming στις εργασίες του και καλωσορίζει πρωτοβουλίες όπως είναι η πρόταση να καθιερωθεί ένα συμβούλιο παρακολούθησης του mainstreaming που θα περιλαμβάνει μέλη από όλες τις μόνιμες κοινοβουλευτικές επιτροπές[semigr ]

Η Διάσκεψη του Πεκίνου

17. εκφράζει τη λύπη του για το γεγονός ότι η ετήσια έκθεση δεν εξετάζει την πρόοδο που επετεύχθη στα κράτη μέλη προκειμένου να εφαρμόσουν την πλατφόρμα δράσης, και δεν αναλύει τον καθένα από τους 12 στρατηγικούς στόχους της πλατφόρμας αυτής[semigr ]

18. θεωρεί ότι η πλατφόρμα του Πεκίνου πρέπει να αποτελεί σημείο εκκίνησης για την ανάπτυξη πολιτικής στους τομείς που καλύπτονται από τους 12 στρατηγικούς στόχους[semigr ]

19. ανησυχεί για το γεγονός ότι, σε επίπεδο Κοινότητας, έχουν αναληφθεί ελάχιστες ή και καθόλου πρωτοβουλίες για την κάλυψη των στόχων της πλατφόρμας δράσης όσον αφορά τις γυναίκες και το περιβάλλον και τις γυναίκες και την υγεία[semigr ]

Οι γυναίκες στα κέντρα λήψης αποφάσεων

20. υπενθυμίζει στα κράτη μέλη ότι έχουν δεσμευθεί, βάσει της πλατφόρμας δράσης του Πεκίνου, να εξετάσουν τις επιπτώσεις των εκλογικών συστημάτων στην πολιτική εκπροσώπηση των γυναικών και να μελετήσουν το ενδεχόμενο αναθεώρησης του συστήματος, εφόσον αυτό αποδεικνύεται εις βάρος των γυναικών[semigr ] καλεί τα πολιτικά κόμματα να επανεξετάσουν τις εσωτερικές τους δομές και την κουλτούρα τους, προκειμένου να αυξηθεί η πολιτική εκπροσώπηση των γυναικών[semigr ]

21. λαμβάνοντας υπόψη τη γενική τάση για μείωση του αριθμού των γυναικών στα όργανα λήψης αποφάσεων, ζητεί να ενισχυθούν οι στρατηγικές πολιτικές για την επανόρθωση αυτής της τάσης και να ληφθούν μέτρα που θα εξασφαλίζουν ότι τα κράτη μέλη εφαρμόζουν πιο αποτελεσματικά τις πολιτικές για τη συμμετοχή των γυναικών[semigr ]

22. θεωρεί ότι πρέπει να διεξαχθούν μελέτες για τη ανάλυση των εμποδίων στη δυνατότητα πρόσβασης των γυναικών σε θέσεις λήψης αποφάσεων, στον τομέα της πολιτικής, συνδικαλιστικής και επιχειρησιακής δραστηριότητας, καθώς και για την επισήμανση των αποτρεπτικών μηχανισμών για τις γυναίκες (όπως είναι η ανεπαρκής υποστήριξη γυναικών μελών κομμάτων, καθορισμός άβολων χρονοδιαγραμμάτων και τόπων για συνεδριάσεις, έλλειψη πληροφόρησης ή αρνητική στάση για την παρουσία και τη συμμετοχή των γυναικών)[semigr ]

23. αναγνωρίζει ότι οι αριθμητικοί στόχοι και οι προσωρινές ποσοστώσεις αποτελούν ένα αποτελεσματικό και ενίοτε αναγκαίο μέσο για την αύξηση των γυναικών σε θέσεις λήψης αποφάσεων, ιδίως στον τομέα της απασχόλησης και της πολιτικής εκπροσώπησης[semigr ]

24. θεωρεί ότι τα μέσα μαζικής ενημέρωσης πρέπει να μετάσχουν σε όλες τις μελλοντικές συζητήσεις για τις γυναίκες στα κέντρα λήψης αποφάσεων, δεδομένου ότι μπορεί να παίξουν σημαντικότατο ρόλο στην ισορροπημένη και όχι βάσει στερεοτύπων παρουσίαση των δύο φύλων στην κοινωνία[semigr ]

25. καλεί την Επιτροπή να συμπεριλάβει στην ετήσια έκθεσή της και μία επισκόπηση σχετικά με τη θέση των γυναικών στα ίδια τα ευρωπαϊκά θεσμικά όργανα και να συνδυάσει σχετικώς περαιτέρω δράσεις για την βελτίωση της καταστάσεως[semigr ]

Γυναίκες και Οικονομία

26. ζητεί να διερευνηθούν περαιτέρω τα σχετικά πλεονεκτήματα που παρουσιάζει για τις γυναίκες η ατομική φορολογία και η κοινωνική ασφάλιση ή άλλα συστήματα παροχών[semigr ] θεωρεί ότι γυναίκες και άνδρες πρέπει να έχουν ισότιμη αντιμετώπιση σε θέματα φορολογίας και κοινωνικών παροχών[semigr ] η μερική απασχόληση δεν επιτρέπεται να αποτελεί αντικείμενο φορολογικών διακρίσεων, και πρέπει να υπόκειται στην ίδια ασφαλιστική νομοθεσία με την πλήρη απασχόληση[semigr ]

27. επιμένει ότι χρειάζεται να ληφθούν υπόψη οι συνέπειες της γήρανσης για τα συστήματα κοινωνικής προστασίας, και συγκεκριμένα σ' ό,τι αφορά τον αυξανόμενο αρθμό ηλικιωμένων γυναικών στην Ευρώπη[semigr ]

28. υπενθυμίζει στην Επιτροπή και το Συμβούλιο ότι, βάσει των διατάξεων πλαισίων για την απασχόληση, οι οποίες εγκρίθηκαν από το Ευρωπαϊκό Συμβούλιο του Έσσεν, πρέπει να δοθεί ιδιαίτερη προσοχή κυρίως στις γυναίκες[semigr ] επιμένει ότι τα κράτη μέλη πρέπει να προβλέψουν στα πολυετή προγράμματά τους μέτρα για την απασχόληση των γυναικών και επιμένει στην ανάγκη προώθησης των επενδύσεων για την επαγγελματική κατάρτιση των γυναικών[semigr ]

29. ζητεί από την Επιτροπή και τα κράτη μέλη να αναγνωρίσουν τη σημασία της δημιουργίας θέσεων απασχόλησης από την επιχειρηματική δραστηριότητα και τις διάφορες συνεταιριστικές δραστηριότητες των γυναικών, αναπτύσσοντας πρωτοβουλίες, μεταξύ άλλων βάσει των θετικών εμπειριών του παρελθόντος, όπως είναι η ειδική δανειοδότηση για τις γυναίκες που ανοίγουν μικρές επιχειρήσεις[semigr ]

30. καλεί την Επιτροπή να υποβάλει πρόταση για την τροποποίηση της μη αποτελεσματικής οδηγίας 86/613/ΕΟΚ για την ίση μεταχείριση των αυτοαπασχολουμένων γυναικών και ανδρών, με στόχο να διασφαλιστεί η αναγνώριση και το επαγγελματικό καθεστώς των γυναικών που εργάζονται σε οικογενειακές επιχειρήσεις, που είναι πολυάριθμες ιδίως στον τομέα της γεωργίας και που συχνά βρίσκονται σε εξαιρετικά επισφαλή κατάσταση, διασφαλίζοντας την επαρκή κοινωνική προστασία τους και την αναγνώριση του ρόλου που παίζουν στη διαχείριση της οικογενειακής επιχείρησης[semigr ]

31. καλεί την Επιτροπή να αναφέρει στην επόμενη έκθεσή της τις ενέργειες που έχουν αναληφθεί για τη διάδοση του κώδικα συμπεριφοράς περί ίσης αμοιβής για ισότιμη εργασία μεταξύ των ενεχομένων φορέων και εκφράζει την ελπίδα ότι, στην εν λόγω έκθεση, η Επιτροπή θα προβεί σε μια πρώτη αξιολόγηση των μέτρων και των παραδειγμάτων ορθής πολιτικής που έχουν θεσπισθεί εν τω μεταξύ κατ´ εφαρμογή του κώδικα συμπεριφοράς[semigr ]

32. ζητεί, λαμβανομένου υπόψη του γεγονότος ότι η απασχόληση των γυναικών εξακολουθεί να συνδέεται με χαμηλή αμοιβή, μία άτυπη και επισφαλή κατάσταση καθώς και ελάχιστες προοπτικές σταδιοδρομίας, να ληφθούν από τα κράτη μέλη μέτρα προκειμένου να πάψει αυτή η διάσπαση της αγοράς εργασίας[semigr ] ζητεί επίσης να ενσωματωθεί η διάσταση της ισότητας των ευκαιριών σε όλα τα εθνικά μέτρα για την απασχόληση[semigr ]

33. ζητεί από την Ευρωπαϊκή Ένωση να εφαρμόσει θετικά μέτρα για να σταματήσει αυτή η κατάσταση αποκλεισμού, θύματα της οποίας είναι οι γυναίκες[semigr ]

Συνδυασμός εργασίας και οικογενειακής ζωής

34. θεωρεί ότι πρέπει τόσο οι γυναίκες όσο και οι άνδρες να έχουν τη δυνατότητα να συνδυάζουν την εργασία με την ιδιότητα του γονέα[semigr ] στο πλαίσιο αυτό θεωρεί επιτακτικώς αναγκαία την εφαρμογή οδηγιών για τις γονικές άδειες όπως αυτές ορίζονται σε ευρωπαϊκό επίπεδο και την έγκριση δίκαιων κανόνων για μερική απασχόληση σε ευρωπαϊκό επίπεδο[semigr ] ζητεί, οι γονικές άδειες να είναι διαμορφωμένες κατά τρόπο που να επιτυγχάνεται πραγματική ισότητα των δύο φύλων, και να καλύπτουν και τους δύο γονείς[semigr ]

35. εκτιμά ότι μια πολιτική υπέρ των προσωπικών υπηρεσιών, των οποίων η διαχείριση πραγματοποιείται μέσω ευέλικτων μορφών συνεργασίας μεταξύ χρηστών, εργοδοτών και δημόσιων οργανισμών, έχει μεγάλη σημασία για μια πραγματική προσέγγιση των επαγγελματικών δραστηριοτήτων και των οικογενειακών ευθυνών, τονίζει ότι οι μελλοντικές ετήσιες εκθέσεις θα πρέπει να δίνουν έμφαση στη σχέση ανάμεσα στις κοινωνικές υπηρεσίες (φύλαξη τέκνων, υπηρεσίες προς τους ηλικιωμένους) και στη συμμετοχή των γυναικών στην αγορά εργασίας[semigr ]

36. καλεί τα κράτη μέλη να εφαρμόσουν την σύσταση που εγκρίθηκε τον Μάρτιο του 1992 από το Συμβούλιο των Υπουργών σχετικά με τη φροντίδα των παιδιών, η οποία αποσκοπεί στην σταδιακή ενθάρρυνση «πρωτοβουλιών οι οποίες θα επιτρέψουν στις γυναίκες και στους άνδρες να συμφιλιώσουν τις επαγγελματικές υποχρεώσεις τους, με τις οικογενειακές και εκπαιδευτικές που συνεπάγεται η ανατροφή παιδιών[semigr ]

37. πιστεύει ότι μία ευέλικτη αγορά εργασίας είναι αποδεκτή μόνον όταν μεταφρασθεί σε ευέλικτη οργάνωση του χρόνου εργασίας για τους εργαζομένους και των δύο φύλων[semigr ]

38. καλεί τα κράτη μέλη να αυξήσουν την ευελιξία του ωραρίου λειτουργίας στα καταστήματα και τις δημόσιες υπηρεσίες, προκειμένου να διευκολύνουν το συνδυασμό επαγγελματικής και οικογενειακής ζωής[semigr ]

39. πιστεύει ότι χρειάζεται να ενθαρρυνθεί η εφαρμογή πολιτιστικών, εκπαιδευτικών και κοινωνικών μέτρων, προκειμένου να δοθούν περισσότερα κίνητρα και στους άνδρες, ούτως ώστε να επιλέγουν και αυτοί μεθόδους που ευνοούν τον συνδυασμό επαγγελματικής και οικογενειακής ζωής, όπως είναι, π.χ., η μερική απασχόληση και οι άτυπες μορφές εργασίας[semigr ]

Τα δικαιώματα των γυναικών

40. καλεί την Επιτροπή και τα κράτη μέλη να δώσουν προτεραιότητα στη βελτίωση της ενημέρωσης των γυναικών σε σχέση με τα θεμελιώδη ανθρώπινα δικαιώματά τους και τη νομοθεσία για τις ίσες ευκαιρίες προκειμένου ιδίως να αναλάβουν δράση και να προωθήσουν την ισότητα ανδρών και γυναικών[semigr ]

41. λυπάται για το γεγονός ότι η ετήσια έκθεση δεν αναφέρεται στο θέμα της βίας κατά των γυναικών, δεδομένου ότι η βία με βάση το φύλο αντικατοπτρίζει την ανισότητα ανδρών και γυναικών στην κοινωνία μας[semigr ]

42. χαιρετίζει το νέο άρθρο 6Α στο σχέδιο της Συνθήκης του Άμστερνταμ που αφορά την καταπολέμηση των διακρίσεων λόγω φύλου, φυλετικής ή εθνοτικής καταγωγής[semigr ] ελπίζει ότι στη βάση αυτή θα ληφθούν μέτρα για την καταστολή του ρατσισμού εις βάρος γυναικών που μεταναστεύουν[semigr ]

43. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών, καθώς και τους ευρωπαϊκούς κοινωνικούς εταίρους.